
DR.31.3.2010 179 

 
Ini adalah merupakan pendekatan baru kita. Belia mestilah dilihat dan 

didekati bukan hanya daripada satu kementerian, Kementerian Belia dan Sukan. 
Akan tetapi adalah merupakan perkongsian bersama seluruh kerajaan dan juga 
pihak-pihak NGO dan sebagainya termasuk rakan-rakan daripada parti 
pembangkang dan sebagainya. Kita rasakan bahawa ini adalah tanggungjawab 
bersama.  

Jadi, sebab itulah kalau kita katakan tadi, kalau ada perkara yang negatif, 
kita mesti mengukur. Kalau pada hari itu, kita lihat daripada yang disebutkan lebih 
pada 10 juta orang belia, berapa ramai yang terlibat dengan gejala negatif? 
Apakah mereka itu majoriti atau pun hanyalah segelintir, minoriti. Cumanya, kita 
bimbang dan kita berkongsi kebimbangan sekiranya yang minoriti ini akan 
merebak menjadi majoriti pada satu ketika nanti. Ini juga kita berkongsi pandangan 
dengan rakan yang bertanya sebentar tadi.  

Lain-lain daripada itu, kita akan menyatakan bahawa ada berapa program 
yang lain. Walaupun kita tidak katakan bahawa kita menghentikan program-
program di bawah kementerian seperti Program Tabung Ekonomi Belia dan 
sebagainya dan ini juga perkara yang perlu kita lihat. Apakah ianya sepatutnya 
menjadi core business kepada kementerian ini kerana kita juga ada program-
program dari segi pembangunan usahawan, pembangunan ekonomi dan 
sebagainya oleh kementerian-kementerian lain. Seperti Kementerian Pertanian 
dan Industri Asas Tani, dia ada Program Pembangunan Usahawan Tani mereka di 
bawah MITI. Dahulunya menanggung tanggungjawab yang dilaksanakan oleh 
Kementerian Pembangunan Usahawan dan Koperasi Malaysia dan sebagainya 
yang sepatutnya disalurkan kepada mereka, bukannya diuruskan oleh 
Kementerian Belia dan Sukan untuk menguruskan dana yang kecil.  

Akhirnya tidak ramai yang dapat menikmatinya tetapi ramai yang marah 
kerana dana yang kecil, ramai yang memohon tetapi tidak dapat dan ada terasa 
pilih kasih di kalangan belia dan sebagainya. Ini juga perkara yang perlu kita lihat. 
Yang lainnya, saya ingin mengambil perhatian, pandangan daripada dua Ahli Yang 
Berhormat yang berkaitan dengan sukan.  

Pertama, bola sepak. Saya menerima juga keprihatinan daripada Yang 
Berhormat Kepong dan juga Yang Berhormat Bukit Gantang. Yang Berhormat 
Kepong membandingkan Malaysia dengan Korea. Korea dahulunya sama taraf 
dengan Malaysia dan Malaysia pernah lebih baik daripada Korea dan sekarang ini 
jauh meninggalkan kita. Kita bersetuju dan sebab itulah kita mesti melihat model 
pembangunan bola sepak negara tersebut. Kalau kita boleh ubah, ubah sekarang.  

Antara model yang besar dilaksanakan dalam negara tersebut ialah 
peranan bukan sahaja dimainkan oleh kerajaannya tetapi oleh syarikat-syarikat 
swasta. Kalau di Korea, pembangunan yang besar dimainkan oleh Daewoo, oleh 
Samsung, oleh Hyundai dan sebagainya. Akan tetapi, di negara kita ini peranan 
swasta adalah terlalu sedikit yang memberi bantuan seperti TM Net. RTM 
misalnya juga ada bantuan dari segi penyiaran dan sebagainya.  

Akan tetapi adalah terlalu sedikit daripada apa yang pernah diperolehi 
oleh FAM, oleh Persatuan Bola Sepak kita suatu ketika dahulu, di mana suatu 
ketika dahulu FAM mendapat dana yang kuat daripada syarikat-syarikat rokok. 
Akan tetapi, pada kali ini syarikat rokok telah tidak dibenarkan lagi. Maka, kita 
mesti mencari model baru. Sebab itulah apabila pasukan bola sepak bawah 23 
tahun kita berjaya setelah 20 tahun dalam sejarah Sukan SEA, menggondol pingat 
emas di Laos baru-baru ini, ia telah memberi inspirasi baru kepada rakyat dan 
keyakinan baru.  



Ini adalah merupakan pendekatan baru kita. Belia mestilah dilihat dan. didekati bukan hanya daripada satu kementerian, Kementerian Belia dan Sukan. Akan tetapi adalah merupakan perkongsian bersama seluruh kerajaan dan juga pihak-pihak NGO dan sebagainya termasuk rakan-rakan daripada parti pembangkang dan sebagainya. Kita rasakan bahawa ini adalah tanggungjawab bersama. Jadi, sebab itulah kalau kita katakan tadi, kalau ada perkara yang negatif, kita mesti mengukur. Kalau pada hari itu, kita lihat daripada yang disebutkan lebih pada 10 juta orang belia, berapa ramai yang terlibat dengan gejala negatif? Apakah mereka itu majoriti atau pun hanyalah segelintir, minoriti. Cumanya, kita bimbang dan kita berkongsi kebimbangan sekiranya yang minoriti ini akan merebak menjadi majoriti pada satu ketika nanti. Ini juga kita berkongsi pandangan dengan rakan yang bertanya sebentar tadi. Lain-lain daripada itu, kita akan menyatakan bahawa ada berapa program yang lain. Walaupun kita tidak katakan bahawa kita menghentikan program- program di bawah kementerian seperti Program Tabung Ekonomi Belia dan sebagainya dan ini juga perkara yang perlu kita lihat. Apakah ianya sepatutnya menjadi core business kepada kementerian ini kerana kita juga ada program- program dari segi pembangunan usahawan, pembangunan ekonomi dan sebagainya oleh kementerian-kementerian lain. Seperti Kementerian Pertanian dan Industri Asas Tani, dia ada Program Pembangunan Usahawan Tani mereka di bawah MITI. Dahulunya menanggung tanggungjawab yang dilaksanakan oleh Kementerian Pembangunan Usahawan dan Koperasi Malaysia dan sebagainya yang sepatutnya disalurkan kepada mereka, bukannya diuruskan oleh Kementerian Belia dan Sukan untuk menguruskan dana yang kecil. Akhirnya tidak ramai yang dapat menikmatinya tetapi ramai yang marah kerana dana yang kecil, ramai yang memohon tetapi tidak dapat dan ada terasa pilih kasih di kalangan belia dan sebagainya. Ini juga perkara yang perlu kita lihat. Yang lainnya, saya ingin mengambil perhatian, pandangan daripada dua Ahli Yang Berhormat yang berkaitan dengan sukan. Pertama, bola sepak. Saya menerima juga keprihatinan daripada Yang Berhormat Kepong dan juga Yang Berhormat Bukit Gantang. Yang Berhormat Kepong membandingkan Malaysia dengan Korea. Korea dahulunya sama taraf dengan Malaysia dan Malaysia pernah lebih baik daripada Korea dan sekarang ini jauh meninggalkan kita. Kita bersetuju dan sebab itulah kita mesti melihat model pembangunan bola sepak negara tersebut. Kalau kita boleh ubah, ubah sekarang. Antara model yang besar dilaksanakan dalam negara tersebut ialah peranan bukan sahaja dimainkan oleh kerajaannya tetapi oleh syarikat-syarikat swasta. Kalau di Korea, pembangunan yang besar dimainkan oleh Daewoo, oleh Samsung, oleh Hyundai dan sebagainya. Akan tetapi, di negara kita ini peranan swasta adalah terlalu sedikit yang memberi bantuan seperti TM Net. RTM misalnya juga ada bantuan dari segi penyiaran dan sebagainya. Akan tetapi adalah terlalu sedikit daripada apa yang pernah diperolehi oleh FAM, oleh Persatuan Bola Sepak kita suatu ketika dahulu, di mana suatu ketika dahulu FAM mendapat dana yang kuat daripada syarikat-syarikat rokok. Akan tetapi, pada kali ini syarikat rokok telah tidak dibenarkan lagi. Maka, kita mesti mencari model baru. Sebab itulah apabila pasukan bola sepak bawah 23 tahun kita berjaya setelah 20 tahun dalam sejarah Sukan SEA, menggondol pingat emas di Laos baru-baru ini, ia telah memberi inspirasi baru kepada rakyat dan keyakinan baru.